# Lo Gresèth e Cavanhan

Lo Gresèth e Cavanhan (Grézet-Cavagnan en francés) es ua comuna gascona, situada dens lo departament d'Òut e Garona e la region de Navèra Aquitània, ancianament d'Aquitània.

## Geografia

* La residéncia de la Comunautat de comunas deus Tuquets e Lanas de Gasconha es a Cavanhan, en direccion de la D 933.

### Perimètre deu territòri

Comunas confrontantas de Lo Gresèth e Cavanhan :
| Boglon | | Senta Marta |
| Argenton | | |
| Pocinhac | La Bastida Castèthamorós | Senta Gema e Martalhac |

## Toponimia

Las fòrmas ancianas citadas per Bénédicte Boyrie-Fénié peu Gresèth que son : Gresel (castrum del ~), en 1259, Greceto (decima de ~), en 1305, Grezetum (1307-1317), Grezeto (capella de ~) en 1326. La prononciacion de l'ensemble es [lugre'zɛt] (e) [kawa'ɲaŋ]. Dona pas de fòrmas ancianas per Cavanhan, mès la mapa de Sanson (sègle XVII) portava Cahouagnan.
Per Dauzat e Rostaing, Lo Gresèth qu'es un nom comparable a Gresèls; que s'explica peu «provençal» gres (de *grēsum, mot prelatin, dont la basa que serè car/gar damb lo sufixe prelatin -ēsu) e sufixe -ellum. Jacques Astor, citat per B. Boyrie-Fénié, que se pronóncia per l'occitan gres, «pèira, calhau, «terrenh peirós». Ernèst Negre, citat tanben per Bénédicte Boyrie-Fénié, qu'opina peu mot gascon gréso, « partida estèrla d'un camp, bosiga », damb lo sufixe diminutiu -èt qui correspond au lengadocian -èl; lo nom deu Gresèth qu'aurè alavetz lo sens de « petita bosiga » [que cau precisar que lo sens de bosiga es modèrne, e que Mistral lo cita a prepaus deu Carcin; a l'epòca de fixacion deu nom, que cau reténer lo sens de tèrra magra e peirosa, e non pas lo de bosiga]. Las interpretacions deus tres toponimistas que son complementàrias e Bénédicte Boyrie-Fénié, qui evòca la vielha arrasic pre-indoeuropèa *gar/*gr e lo sufixe diminutiu -ellu, las contraditz pas.
Per Gresèls, Delamarre que l'explica per ua etimologia celtica griselā o griselon, damb ua l simpla qui convien pas per (Lo) Gresèth.
Sus la mapa de Cassini, l'emplaçament deu Gresèth es escrit Usan e lo Gresèth es al nòrd-èst. Usan s'explica per un nom latin d'òme Utius, Usius, dab lo sufixe anum. Se tracta donc d'un ancian maine antic e lo nom es pus ancian que lo deu Gresèth (los noms dab article son deu segond millenari).
Per la toponimista, Cavanhan que derivarè d'un nom d'òme latin tirat de cavannus, «gahús», «cahús», damb lo sufixe -anu(m). Dauzat e Rostaing, per Cavanhac e Chavanhac (Perigòrd), (donc damb lo sufixe -acu(m)), que causisson *Cavannius, fòrma latina deu nom d'òme gallés Cavannus. Peus noms aparentats en cavan(h), Delamarre que causeish en generau un nom celtic Cavānos e Cavānios, mei rarament la nocion de « proprietat deu gahús ».

## Istòria

* Lo territòri deu Gresèth èra de la ciutat deus Nitiobròges e après de la diocèsi d'Agen, çò que justifica mèi o mens de lo plaçar dens l'Agenés. Dempui lo 13 d'agost 1317 e d'aquí a la Revolucion, èra de la diocèsi de Condòm creada per Joan XXII. Lo territòri de Cavanhan èra de la diocèsi de Vasats, donc deu Vasadés$^,$.
* Las comunas deu Gresèth e de Cavanhan eston fusionadas en 1840. L'ostau de comuna (ostau comunau, « meria ») es au Gresèth.

## Administracion

Lista deus cònsols successius :
| Periòde | Periòde | Identitat | Etiqueta | Qualitat |
| març de 2008 | 2020 | Georges Rodier | shens etiqueta | retirat de la Defensa Nacionala |
| març de 1989 | 2008 | Jean-Louis Arpoulet | | retirat agricòla |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra deu canton de Boglon; es adara deu canton de las Seuvas/Ahorèsts /deus Bòscs de Gasconha.

## Demografia
### Demografia deu Gresèth, pui deu Gresèth e Cavanhan

modificar « persona »  v · d · m 
Evolucion demografica Populacion comunala actuala (2013): 363, totala: 371 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 102 | 258 | 245 | 268 | 331 | 308 | 623 | 606 | 582 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 564 | 574 | 602 | 571 | 543 | 524 | 499 | 478 | 480 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 451 | 489 | 453 | 366 | 377 | 442 | 372 | 372 | 388 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 390 | 344 | 314 | 294 | 296 | 256 | 329 | 344 | 354 360 |
| 2009 | 2010 |
| 353 360 | 352 360 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 389 abitants e la densitat èra de 31 ab/km².

### Demografia de Cavanhan

modificar « persona »  v · d · m 
Evolucion demografica Populacion comunala actuala (2013): 363, totala: 371 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | 294 | 314 | 356 | 344 | 356 | | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| | | | | Cercar | Cercar | 329 | 344 | 354 360 |
| 2009 | 2010 |
| 353 360 | 352 360 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 1793, la municipalitat èra Bouglon, Argenton, Cavagnan et Guerin, donc Boglon, Argenton, Cavanhan e Garin.
* Las donadas de la dreta deu grafic, plaçadas automaticament, son las de la comuna entèira deu Gresèth e Cavanhan.

## Véser tanben

* Comunas d'Òut e Garona

## Nòtas

* 1 2 Bénédicte Boyrie-Fénié, Dictionnaire toponymique des communes, Lot-et-Garonne, ed. CAIRN e Institut Occitan, Pau, 2012, p. 132-133
* ↑ https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom
* ↑ Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 328, a Graix
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 162 e 349
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 691, per un aute Uzan
* ↑ Albert Dauzat, Charles Rostaing, Dictionnaire étymologique des Noms de Lieux en France, reedicion Librairie Guénégaud, 1984, p. 157, a Cavanac
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 110
* ↑ Jean Burias, Atlas Historique français, Agenais, Condomois, Bruilhois, CNRS, 1979
* ↑ https://web.archive.org/web/20161115015531/http://gallica.bnf.fr/ark:/12148/btv1b77101733/f1.item.zoom
* ↑ http://gallica.bnf.fr/ark:/12148/bpt6k9616679v/f158.item.zoom
* ↑ Seconde loi, du 16 juillet 1840. Lot-et-Garonne.
* Portau de Gasconha